Quin mitjà de comunicació ha entrevistat Colau?
La batllessa de Barcelona, Ada Colau, ha assegurat que l'ajuntament compleix amb dues premisses en l'acord amb la Generalitat perquè es pugui votar a la capital catalana el primer d'octubre: garantir el dret de vot dels ciutadans i alhora la seguretat dels funcionaris i de la institució. Aquestes eren les dues condicions que va posar al govern en la resposta a la carta que el president i el vice-president de la Generalitat, Carles Puigdemont i Oriol Junqueras, van enviar a tots els batlles del Principat. En una entrevista a TV3, Colau ha explicat que l'acord també compleix amb l'informe del secretari municipal de Barcelona, que l'ha advertida de possibles conseqüències penals si cedeix espais de votació. 'No li puc donar detalls, la Generalitat anirà anunciat cada cosa en el seu moment', ha dit. La batllessa ha negat que el seu posicionament sigui de partit: 'Sóc la batllessa de tots i he de vetllar pels drets i la seguretat de tothom'. Ha afegit: 'Tenim diferències amb el full de ruta del govern, però Catalunya ha de poder exercir el seu dret de decidir.' Colau ha reiterat la seva predisposició a votar en el referèndum i ha criticat l'estratègia del govern espanyol: 'Han perdut el nord, amb tot el respecte'.
TV3